U-I-270/13
Natisni
Opravilna št.:
U-I-270/13
Datum odločitve:
5. 2. 2014
ECLI:
ECLI:SI:USRS:2014:U.I.270.13
Akt:
Zakon o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12 in 96/13) (ZDoh), 9. odst. 115. čl.
Izrek:
Pobuda za začetek postopka za oceno ustavnosti devetega odstavka 115. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12 in 96/13) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Nuša Komic, Jesenice
Datum vloge:
20. 11. 2013
Vrsta odločitve:
sklep
Vrsta rešitve:
zavrženje
Dokument:
US30327
Dokument v PDF obliki:
U-I-270-13.pdf
138 KB
Prenesite datoteko
U-I-270/13-7
5. 2. 2014
SKLEP
Ustavno sodišče je v postopku za preizkus pobude Nuše Komic, Jesenice, na seji 5. februarja 2014
sklenilo:
Pobuda za začetek postopka za oceno ustavnosti devetega odstavka 115. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12 in 96/13) se zavrže.
OBRAZLOŽITEV
1. Pobudnica izpodbija v izreku tega sklepa navedeno določbo Zakona o dohodnini (v nadaljevanju ZDoh-2), ki ureja posebno davčno olajšavo za vzdrževane družinske člane (starše). Zatrjuje, da je v neskladju z drugim odstavkom 14. člena Ustave, ker je priznavanje olajšave le pod pogojem, da starši živijo z zavezancem za plačilo dohodnine v skupnem gospodinjstvu, diskriminatorno. Predlaga, naj Ustavno sodišče ta pogoj razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Deveti odstavek 115. člena ZDoh-2 ne učinkuje neposredno. Na njegovi podlagi se namreč izda informativni izračun dohodnine, zoper katerega je mogoče ugovarjati. Na podlagi ugovora se izda odločba o odmeri dohodnine, ki jo je mogoče izpodbijati s pritožbo v davčnem postopku ter nato s tožbo in revizijo v upravnem sporu.
4. Po ustaljeni ustavnosodni presoji se v primeru, če izpodbijani predpis ne učinkuje neposredno, pobuda lahko vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Glede na navedeno je Ustavno sodišče pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik